Diari Oficial de la Generalitat Valenciana


Sumari del DOGV 3002, del 29-05-1997 (1997/7208)

RESOLUCIÓ de 8 de gener de 1997, de la Direcció General de Treball, per la que se disposa el registre i publicació del Conveni Col·lectiu de Dalgo Grup 2000, Empresa de Trabajo Temporal, SL.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3002

Data del DOGV
:   29-05-1997

Secció del DOGV
:   CONVENIS I ACTES - CONVENIS COL·LECTIUS

Número del document
:   1997/7208


Data del document
:   08-05-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 8 de gener de 1997, de la Direcció General de Treball, per la que se disposa el registre i publicació del Conveni Col·lectiu de Dalgo Grup 2000, Empresa de Trabajo Temporal, SL.
  
Vist el text articulat del Conveni Col·lectiu de treball de Dalgo Grup 2000, Empresa de Trabajo Temporal, SL, subscrit el dia 28 de novembre de 1997, d'una part, per la representació de l'empresa, i d'altra, en representació dels treballadors, pel sindicat Unió Sindical Obrera (USO), presentat davant la Direcció General de Treball en data 26 de desembre de 1996, i de conformitat amb el que disposa l'article 90, apartats 2 i 3, del Reial Decret Legislatiu 1/1995, de 24 de març, de L'Estatut dels Treballadors, i en el Reial Decret 1040/1981, de 22 de maig, sobre registre i dipòsit dels convenis col·lectiu de treball, aquesta Direcció General de Treball, d'acord amb les competències transferides a la Generalitat Valenciana segons el Reial Decret 4.105/1982, de 29 de desembre, acorda:
  
  
  
Primer
  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la comissió negociadora i el depòsit del text original del conveni.
  
  
Segon
  
Disposar-ne la publicació en el Diari Oficial de la Generalitat Valenciana.
  
  
València, 8 de gener de 1997.- El director general de Treball: José Luis Colvée Millet.
  
  
Conveni Col·lectiu de treball de
  
Dalgo Grup 2000, Empresa de Trabajo Temporal, SL
  
  
Article 1. Àmbit del conveni
  
Aquest conveni col·lectiu regula les relacions de treball entre Dalgo Grup 2000, Empresa de Trabajo Temporal, SL, i el personal que en depén, tant si presta els serveis en l'estructura de l'empresa en forma directa, com si és cedit a una empresa usuària.
  
  
  
Article 2
  
Les normes d'aquest conveni s'aplicaran en tots els centres de treball que l'empresa té en la Comunitat Valenciana, i en els que puguen establir-s'hi en un futur.
  
  
Article 3. Vigència
  
Aquest conveni vigirà des del dia de la signatura, excepte les taules salarials que vigiran l'1 de gener de 1997, siga quina siga la data de publicació en el butlletí oficial corresponent, tindrà una vigència fins el 31 de desembre de 1998.
  
  
  
Article 4. Denúncia del conveni
  
1. Qualsevol de les parts podrà sol·licitar la revisió del conveni, sempre que formule la denúncia per escrit davant de l'altra part i davant de l'autoritat laboral competent, amb un mes d'antelació al venciment del termini de vigència o de qualsevol de les prorrogues. S'entén tàcitament prorrogat per períodes de dos anys si no n'hi ha cap denúncia.
  
2. No obstant això, les taules salarials seran revisades en acabar l'any després de la seua denuncia el 30 de novembre dels anys que no es produïsca el venciment del conveni.
  
3. Si es denuncia el conveni totes les disposicions vigiran fins que entre en vigor un de nou.
  
Article 5. Organització del treball
  
L'organització, direcció, control i vigilància de l'activitat laboral correspon a l'empresa o a la persona en qui delegue. No obstant això i en relació amb el treballadors que despleguen tasques al servei d'una empresa usuària, les facultats de direcció i de control de l'activitat laboral aniran a càrrec de l'empresa usuària durant el temps de prestació del servei.
  
  
Article 6
  
Els treballadors d'estructura de l'empresa treballaran en el lloc acordat; l'empresa pot, en exercici del poder directiu, i després d'haver-ho consultat amb els delegats de personal o amb els membres del comité d'empresa, adreçar-los a qualsevol centre, sucursal o delegació.
  
Els treballadors posats a disposició compliran la seua activitat laboral en el centre de treball de l'empresa usuària, d'acord amb els termes establits en el contracte entre aquesta i Dalgo Grup 2000, Empresa de Trabajo Temporal, SL.
  
Atesa l'especial circumstància en què es realitza la prestació de serveis, la mobilitat funcional i geogràfica del personal vindrà determinada per les facultats d'organització de l'empresa, que distribuirà el seu personal entre els diversos llocs de treball de la manera més racional i adequada a la finalitat productiva.
  
  
  
Article 7. Contractació
  
Els contractes de treball podran concertar-se per temps indefinit, per durada determinada, a temps parcial i per qualsevol altra modalitat de contracte de treball autoritzada per la legislació vigent.
  
  
Els treballadors contractats a temps determinat tenen els mateixos drets i igualtat de tractament en les relacions laborals que la resta de treballadors de plantilla excepte les limitacions que deriven de la naturalesa i durada del contracte.
  
El contracte de treball es farà per escrit. Per als treballadors que presten els serveis en una empresa usuària, es poden establir clàusules de suspensió o de rescissió del contracte sempre que no existisca un contracte de posada a disposició o que quede suspés o rescindit.
  
  
Article 8. Període de prova
  
El període de prova del contracte és de sis mesos per als tècnics i personal qualificat i de tres mesos per a la resta de treballadors. Els treballadors posats a disposició i que han prestat serveis amb anterioritat al nou contracte, però en diferent empresa usuària, no quedaran rellevats de l'esmentat període, encara que el contingut del treball siga semblant.
  
  
Article 9. Modificació de les condicions del treball
  
La Direcció de l'empresa, després d'haver-ho comunicat als delegats de personal o al comité d'empresa, pot modificar les condicions de treball quan troben raons econòmiques, tècniques, d'organització o de producció i que afecten les matèries següents:
  
- Jornada de treball
  
- Horari
  
- Règim de treball per torns
  
  
Article 10. Classificació personal
  
Aquest conveni afecta els treballadors que per les funcions que despleguen han de ser classificats en els grups professionals següents:
  
1. Treballadors de posada a disposició.
  
- Grup 1. Personal d'alta direcció
  
- Grup 2. Personal adjunt a direcció, llicenciats, arquitectes, enginyers, etc.
  
- Grup 3. Comandaments intermedis, responsables de departaments o de seccions, diplomats universitaris, enginyers tècnics, etc.
  
  
- Grup 4. Professionals d'ofici, oficials, administratius, comptables, etc. amb alta qualificació.
  
- Grup 5. Professionals d'ofici, auxiliars, ajudants, hostesses, conserges, porters, peons, emmagatzemadors, etc.
  
2. Treballadors d'estructura
  
- Grup E1. Personal directiu i d'alta direcció
  
- Grup E2. Personal d'administració titulats en relacions industrials i especialistes en recursos humans o en prevenció de riscos laborals altament especialitzats.
  
- Grup E3. Personal d'administració amb un nivell de coneixements alts i els titulats en Relacions Laborals o Psicologia.
  
- Grup E4. Personal administratiu, auxiliars i comercials.
  
  
Article 11. Retribucions
  
De mutu acord s'estableix un salari mínim global anual que comprén el salari base mensual en 14 mensualitats, i que figura com a annex I d'aquest conveni.
  
La retribució del personal contractat de pràctica i d'aprenentatge s'establirà d'acord amb la legislació vigent en cada moment sobre els salaris.
  
Els treballadors menors de 18 anys percebran el salari mínim interprofessional que els correspon segons la llei.
  
El salari global mínim anual es podrà millorar tal com es determine en el contracte individual.
  
  
Article 12
  
S'entén per salari hora el coeficient que resulta de dividir el salari global anual pactat pel nombre d'hores de treball efectiu.
  
  
  
Article 13
  
1. El salari global anual dels treballadors està format per:
  
  
a) El salari base.
  
b) Els complements salarials.
  
c) Si cal, les millores voluntàries individualment pactades o unilateralment concedides per l'empresa.
  
Addicionalment cobraran els conceptes no salarials, com són les dietes, els quilòmetres i altres suplements, igualment les indemnitzacions per acabament de contracte temporal, són de 12 dies per any de servei, establit en l'actual legislació d'empreses d'ocupació temporal.
  
2. Els treballadors d'estructura percebran la retribució anual prorratejada en 12 mensualitats. Els treballadors de posada a disposició percebran la retribució per salari hora efectiva de treball, segons la taula que figura com a annex I del conveni, excepte que per contracte individual es pacte una altra modalitat.
  
  
Article 14. Hores extraordinàries, festives i nocturnes
  
Les hores extraordinàries, festives i les nocturnes fetes pels treballadors seran retribuïdes igual que les hores ordinàries de treball efectiu i dins dels límits que preveu l'Estatut dels Treballadors. No obstant això, l'empresa podrà compensar amb descansos, les hores extraordinàries fetes, dins dels quatre mesos següents.
  
  
  
Article 15. Dietes i transports
  
Les dietes i transports són conceptes extrasalarials que tenen com a finalitat rescabalar o compensar per les despeses de manutenció o desplaçaments, la quantia de les quals s'estableix atenent la circumstància personal. Per al personal de posada a disposició es farà constar en el contracte de treball o en un escrit annex al contracte i per al personal d'estructura es farà constar en un escrit annex al contracte o mitjançant un pacte amb els delegats de personal o amb el comitè d'empresa.
  
En els supòsits que es pacte el pagament dels quilòmetres i de les dietes el treballadors no estaran obligats a presentar els justificants fins la data límit que estableix l'Ordre de 28 d'abril de 1993, sobre revisió de la quantia de locomoció i dietes (BOE d'1 de maig de 1991), excepte els comercials que estaran obligats sempre a la justificació de totes les despeses que l'empresa estime necessaris.
  
  
Si les despeses superen les xifres establides en el paràgraf anterior el treballador estarà obligat a presentar els corresponents justificants de despesa. És imprescindible presentar els justificants perquè l'empresa faça l'abonament dels imports.
  
Els treballadors d'estructura tindran dret a la dieta en els casos que per necessitat del treball siga necessari fer la jornada continuada o el desplaçament entre els centres o els clients. La quantia es pactarà en cada cas amb els delegats de personal o amb el comité d'empresa, amb els mateixos termes i condicions establides en els paràgrafs anteriors.
  
  
  
Article 16
  
Els treballadors posats a disposició percebran les retribucions mensualment, fins al dia 10 o el següent laborable, a mes vençut.
  
  
Els treballadors d'estructura percebran les remuneracions mensualment, a mes vençut i abans del dia 5 o el següent laborable.
  
  
  
  
Article 17. Indemnitzacions i suplements
  
Són les quantitats que percep el treballador per l'adquisició i manteniment de peces de treball, de la distància als centres de treball o per qualsevol altre de semblant o igual naturalesa. La quantitat s'establirà individualment, tot atenent cada circumstància i després de consultar-ho amb els representants dels treballadors.
  
  
  
Article 18. Premis
  
L'empresa pot establir premis anuals individuals, atenent criteris d'avaluació dels treballadors. Concedir un d'aquests premis no suposa en cap cas adquirir drets per a períodes esdevenidors.
  
  
  
  
Article 19. Temps de treball
  
Les hores de treball anual ordinàries i efectives són 1.816. Que podran ser distribuïdes segons les necessitats de l'empresa o l'empresa usuària.
  
  
  
Article 20. Vacances
  
Tots els treballadors gaudiran d'unes vacances retribuïdes de 30 dies naturals que poden ser fraccionats, segons necessitats del treball, en dos torns.
  
Per als treballadors de posada a disposició amb contracte inferior a un any el pagament de les vacances es pot prorratejar en el salari hora o mensual incloent-lo en la nòmina mensual o bé es farà el pagament en finalitzar el contracte.
  
  
  
Article 21. Preavís
  
Si el treballador demana la baixa voluntària de l'empresa està obligat a comunicar aquest fet amb l'antelació següent:
  
- Personal d'estructura, 30 dies.
  
- Personal de posada a disposició, 15 dies.
  
  
  
Article 22. Informes de treball
  
Els treballadors, especialment els d'estructura, estan obligats a presentar puntualment a l'empresa els informes de control d'hores de treball. El retard en la presentació de l'informe a més de suposar una falta molt greu, pot suposar un retard en l'abonament dels salaris per causes no imputables a l'empresa.
  
  
Article 23. Conflictes col·lectius
  
S'estableix la pau social i ambdues parts es comprometen a que qualsevol litigi produït col·lectivament es resoldrà amb un arbitratge d'equitat. Les parts, de comú acord, assignaran un àrbitre.
  
Si l'acord no existeix, cada part designarà tres possibles àrbitres i l'autoritat laboral n'escollirà un.
  
Cada part, per rigorós torn, farà una ratlla en un dels noms dels àrbitres, fins que sols en quede un, que serà qui faça l'arbitratge.
  
  
En els casos d'interpretació de la norma o en els supòsits d'abús manifest en l'arbitratge caldrà recórrer a la jurisdicció social.
  
En el supòsit de dubtes en la interpretació del text d'aquest conveni o dels convenis anteriors, serà necessària la intervenció prèvia de la comissió paritària del conveni, formada per dos representants de cada una de les parts. Si no s'arriba a cap acord es recorrerà a l'arbitratge previst ací.
  
La seu de la comissió paritària és la seu del sindicat USO, situat a València (CP 46252), al carrer de Joan Batista Vives, 9.
  
  
  
  
Article 24. Comité intercentre
  
Es constitueix un comité intercentre format per tots els delegats de personal o els membres del comitè d'empresa de tots els centres de treball, amb un màxim de 13 membres.
  
En el supòsit que els delegats de personal o els membres dels comité d'empresa sumaren un nombre superior a 13, d'entre ells i per votació lliure i secreta designaran els 13 més votats.
  
  
Atribucions del comité intercentre:
  
- Negociació col·lectiva
  
- Designar de tots els membres dos representants socials de la comissió paritària.
  
- Designar de tots el membres els delegats de prevenció de riscos laborals.
  
- Totes les competències establides en l'article 64 de l'Estatut del Treballadors.
  
  
  
ANNEX I
  
  
Taules de salaris globals mínims del conveni
  
en còmput anual per a 1997
  
  
1. Treballadors de posada a disposició
  
  
 Salari Salari hora
  
 anual efectiva de treball
  
Grup 1 Segons contracte
  
Grup 2 1.731.348 PTA 962 PTA
  
Grup 3 1.477.980 PTA 821 PTA
  
Grup 4 1.059.923 PTA 589 PTA
  
Grup 5 929.016 PTA 516 PTA
  
  
  
Taules de salaris hora efectives de treball per a 1997
  
  
2. Treballadors d'estructura
  
  
Grup E1 Segons contracte individual de treball
  
Grup E2 1.530.000 PTA
  
Grup E3 1.428.000 PTA
  
Grup E4 933.300 PTA
  
  
Signat el dia 28 de novembre de 1996.